
Parengto sprendimo projekto tikslai ir uždaviniai.
Sprendimo projekto tikslas – deleguoti 2 Šiaulių miesto savivaldybės (toliau – Savivaldybė) atstovus (ne politikus ir ne politinio (asmeninio) pasitikėjimo valstybės tarnautojus) į Šiaulių miesto vietos veiklos grupės (toliau – ir Asociacija) narių ir valdybos susirinkimus atstovauti vieno iš steigėjų - Šiaulių miesto savivaldybės – interesams bei minėtų Asociacijos valdymo struktūrų susirinkimuose balsuoti.

Šiaulių miesto vietos veiklos grupė – iš trijų skirtingų visuomenės sektorių (privataus, valstybinio ir nevyriausybinio) atstovų įsteigta asociacija (1 pav.), kurios misija – telkti pilietinės visuomenės, valdžios ir verslo atstovus, siekiant gerinti vietos gyventojų gyvenimo kokybę Asociacijos veiklos teritorijoje. Pažymėtina, kad Asociacija neskirsto ir nedalija pinigų. Ji organizuoja, administruoja Vietos plėtros strategijos įgyvendinimą, t. y. rengia taisykles, šaukia kvietimus teikti vietos projektų paraiškas, konsultuoja paraiškų rengimo ir kitais klausimais. 
Asociacija įsteigta 2015 m. Jos steigėjai:
	Šiaulių miesto savivaldybė;
	Šiaulių prekybos, pramonės ir amatų rūmai;
	Šiaulių pramonininkų asociacija;
	Šiaulių jaunimo organizacijų asociacija  „Apskritasis stalas“.

1 pav. Asociacijos steigėjų pasiskirstymas pagal atstovavimą sektoriams.
Asociacija skatina gyventojus ir organizacijas aktyviai dalyvauti gyvenamosios vietovės ir bendruomenės plėtros procesuose, padeda stiprinti pilietinę visuomenę, palaiko darnų vietos valdžios, verslo ir nevyriausybinio sektoriaus bendradarbiavimą.
Pagrindiniai Asociacijos veiklos tikslai:
	Pagerinti vietines įsidarbinimo galimybes;
	Didinti bendruomenių socialinę integraciją, išnaudojant vietos bendruomenių, verslo ir vietos valdžios ryšius;
	Skatinti Šiaulių miesto plėtrą, aktyviai dalyvauti rengiant ir įgyvendinant miesto plėtros planus bei programas.
Savivaldybės atstovų delegavimas į Asociacijos narių (kurie įeina ir į Asociacijos valdybą) susirinkimus yra numatytas Lietuvos Respublikos vidaus reikalų ministro 2022 m. spalio 28 d. įsakymu Nr. 1V-672 „Dėl vietos plėtros strategijų rengimo ir atrankos taisyklių patvirtinimo“ patvirtintų Vietos plėtros strategijų rengimo ir atrankos taisyklių 4.3.3 papunktyje. Steigėjų atstovavimo proporcija (po du atstovus iš kiekvieno sektoriaus: 2 verslo, 2 nevyriausybinio, 2 vietos valdžios atstovai) numatyta Asociacijos įstatų 45 punkte.

Naujų teisinio reglamentavimo nuostatų Tarybos sprendimo pakeitimu nėra numatoma.
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės).
Teigiamos galimos pasekmės: Šiaulių miesto savivaldybės, kaip vieno iš Asociacijos steigėjų, interesas bus atstovaujamas tinkamai ir teisingai teisine prasme. 
Neigiamų pasekmių nenumatoma.

Priėmus sprendimą, jokie kiti teisės aktai nebus keičiami ar pripažįstami negaliojančiais.

Sprendimui įgyvendinti papildomų teisės aktų priimti nereikės.
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti lėšų nereikia.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Sprendimo projekto antikorupcinis vertinimas nėra atliekamas.

Šiaulių miesto savivaldybės administracijos Nevyriausybinių organizacijų koordinatorė (vyr. specialistė) Jurgita Vorevičienė, tel. 596 308.
Numatomo teisinio reguliavimo poveikio vertinimo rezultatai.	
Vertinimas nereikalingas.

